Ter Inligting: Opwindende skryfkompetisies 2020 op ander platforms - INK - INK Ter Inligting: Opwindende skryfkompetisies 2020 op ander platforms - INK
Titel: Ter Inligting: Opwindende skryfkompetisies 2020 op ander platforms
Datum gepubliseer: 24 Januarie 2020 Aantal woorde: 803 74 Kere gelees ♥Hou van
Skryf 'n liefdesbrief in Afrikaans aan 'n verlore of anonieme geliefde en kom in aanmerking vir 'n boekpakkie. Die beste verhale sal op LitNet gepubliseer word. Jou inskrywing moet jou eie ongepubliseerde, oorspronklike werk wees. Inskrywings mag nie 600 woorde oorskry nie.
Sluitingsdatum: 12 Februarie 2020
Kry nog besonderhede hier
LAPA Uitgewers se liefdesverhaalkompetisie
2019/2020 Die liefde in jóú se Afrikaans
Liefde is 'n universele taal, maar klink darem net lekkerder in jou eie dialek of variëteit. Persone bo 18 mag inskryf en die sluitingsdatum is op 3 Februarie 2020.
Kreatio en Groep 7 Drukkers
Neem deel aan Kreatio se 2020-poësiekompetisie! Elke digter mag drie gedigte inskryf (een gedig per onderwerp). Lees die kompetisiereëls en meer inligting hier
Die sluitingsdatum is 31 Maart 2020
Die nuwe BSV-jaar is weer propvol hoogtepunte, met hul 50ste verjaardagvieringe een daarvan. Hul skop af met die jaarlikse Skryfwedstryd, sedert 1979 'n instelling waarna menige volbloed- en aspirant-skrywers uitsien.
Die wedstryd, trots geborg deur die Fakulteit Geesteswetenskappe van die Universiteit van die Vrystaat en gedeeltelik geadministreer deur die Nasionale Afrikaanse Letterkundige Museum en Navorsingsentrum (NALN), wat die pos ontvang, beloof om weer 'n goeie oes inskrywings en heerlike stories op te lewer.
So, as die familie jou begin frustreer en die sonbrand jou verhoed om jou neus by die deur uit te steek, laai gerus die wedstrydpamflet en inskrywingsvorm/s af en begin skryf! Die sluitingsdatum is 11 Mei.
BSV Skryfwedstrydpamflet 2020 Finaal
Inskrywingsvorm 2020 ope afdelings
Inskrywingsvorm 2020 Jnr & Snr
RSG en Sanlam se radiodrama-skryfkompetisie. Slegs oorspronklike en nuwe radiodramas word aanvaar. Buiten die drie hoofpryse is daar soms ook 'n spesiale prys vir skrywers jonger as 30.
Nuwe en gevestigde skrywers word genooi om voorleggings in te dien vir die City Press-Tafelberg-niefiksieprys, Suid-Afrika se grootste prys vir die ontwikkeling van niefiksiemanuskripte vir publikasie.
Die prys word tweejaarliks toegeken, met prysgeld van R120 000.
Hiermee word die tradisie voortgesit van niefiksie wat Suid-Afrikaanse werklikhede op 'n insiggewende manier interpreteer en uitbeeld, en stof tot nadenke bied. Die doel is om die wenner in staat te stel om navorsing te doen en 'n boek te skryf wat nuwe lig werp op 'n onderwerp van belang binne die Suid-Afrikaanse konteks, ongeag genre.
Lapa se Jeugboekkompetisie 2020
Lapa Uitgewers bied weer hulle jeugromankompetisie aan. Inskrywings moet oorspronklike werk wees, geskryf in Afrikaans, 30-70 000 woorde lank en gerig op 12-18-jariges. Geen onderwerpe of temas word voorgeskryf nie. Lees die inskrywingsbesonderhede aandagtig.
Sluitingsdatum: 31 Oktober 2020.
Hou www.lapa.co.za dop vir inskrywingsvorms.
Stuur 'n gedig in enige van ons 11 landstale met die tema "Ek wens ek het dit gesê" as riglyn. Vra jouself af of iemand wat 'n persoonlike verlies gely het daardeur opgehef sal word en daarmee sal identifiseer. Die kompetisie loop tot 30 November 2020. Inskrywings open 1 Augustus.
Poort-skryfkompetisie – jaarliks
Die kompetisie vind jaarliks plaas. Hou hul webtuiste dop vir inskrywingsvorms. Klik hier
NB UITGEWERS se Groot Afrikaanse Romanwedstryd – 2021
Die wedstrydreëls en inskrywingsvorm is aflaaibaar hier. Skrywers se navrae kan telefonies gerig word aan 021 406 3412 of per e-pos aan romanwedstryd@nb.co.za.